Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на Комисия ”Професионална квалификация и 
информационни технологии”,
проведено на 15.09.2023 г.

Днес, 15.09.2023 г. /петък/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА 
СЕВДАЛИН МАВРОВ 
	
Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Георги Бошнаков – главен експерт в отдел „ИО“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Писмо от изпълнителния директор на Национална агенция за проходите относно писмо от г-жа Калина Чапкънова – председател на Комисия „Професионална квалификация и информационни технологии“ към Пленума на Висш съдебен съвет, съдържащо предложение за промяна в чл. 12 на актуализирания проект на Споразумение за взаимодействие във връзка с осигуряването на достъп на органите на съдебната власт до електронни услуги на НАП.

Комисия „Професионална квалификация и
информационни технологии”
Р Е Ш И :

1.1 Поддържа решението си по т.1 от протокол №8/16.06.2023 г., като не счита, че Споразумението за взаимодействие във връзка с осигуряването на достъп на органите на съдебната власт до електронни услуги на НАП следва да се актуализира с предложените от НАП текстове.

1.2. Изпраща решението по т.1.1 на Комисията по правни въпроси към
Пленума на Висшия съдебен съвет, по компетентност.

2. ОТНОСНО: Писмо от министъра на правосъдието относно Проект на Постановление на Министерски съвет за изменение на Наредбата за Единната информационна система за противодействие на престъпността, приета с Постановление № 262 на Министерски съвет от 2009 г. ( обн., ДВ, бр. 90 от 2009 г.; изм. и доп., бр. 47 от 2014 г., бр. 20 от 2021 г. и бр. 47 от 2022 г.).

Комисия „Професионална квалификация и
информационни технологии”
Р Е Ш И :

2.1. Изразява положително становище по Проект на Постановление на Министерски съвет за изменение на Наредбата за Единната информационна система за противодействие на престъпността, приета с Постановление № 262 на Министерски съвет от 2009 г. ( обн., ДВ, бр.90 от 2009 г.; изм. и доп., бр. 47 от 2014 г., бр. 20 от 2021 г. и бр. 47 от 2022 г.). 

2.2. Изпраща решението по т. 2.1., ведно с писмо с рег. № ВСС-9877/25.07.2023 г. от Министерство на правосъдието относно Проект на Постановление на Министерски съвет за изменение на Наредбата за Единната информационна система за противодействие на престъпността на Комисия по правни въпроси към Пленума на Висш съдебен съвет, по компетентност.

3. ОТНОСНО: Извлечение от Протокол № 13/ 25.07.2023 г.  от заседание на Комисия по правни въпроси към Пленума на Висшия съдебен съвет.

Комисия „Професионална квалификация и
информационни технологии”
Р Е Ш И :

 3.1. Служителите от Администрацията на Висш съдебен съвет, определени със Заповед № ВСС-4447/28.02.2022 г. на главния секретар на ВСС да представят доклад от работата си ведно с проект на решение на Комисия „Професионална квалификация и информационни технологии“. 

3.2. Изпраща решението по т. 3.1 на Комисията по правни въпроси към
Пленума на Висшия съдебен съвет, за сведение.

4. ОТНОСНО: Извлечение от Протокол № 29/ 23.08.2023 г.  от заседание на Комисия „Бюджет и финанси“ на Висшия съдебен съвет относно изготвяне на проектобюджет на съдебната власт за 2024 г. и бюджетни прогнози за 2025 г. и 2026 г. 

Комисия „Професионална квалификация и
информационни технологии”
Р Е Ш И :

  4.1. Приема извлечение от Протокол № 29/ 23.08.2023 г.  от заседание на Комисия „Бюджет и финанси“ на Висшия съдебен съвет относно изготвяне на проектобюджет на съдебната власт за 2024 г. и бюджетни прогнози за 2025 г. и 2026 г., за сведение. 

5. ОТНОСНО: Искане от административния ръководител – председател на Районен съд – Нова Загора за отпускане на средства за закупуване на 5 бр. принтери и 1бр. скенер.

Комисия „Професионална квалификация и
информационни технологии”
Р Е Ш И :

  5.1. Искането от административния ръководител – председател на Районен съд – Нова Загора за отпускане на средства за закупуване на 5 бр. принтери и 1бр. скенер на обща стойност 3412,32 лв. с ДДС е целесъобразно.

5.2. Изпраща решението по т. 5.1., ведно с мотивиран доклад на Комисия „Бюджет и финанси" към Пленума на ВСС, по компетентност.

6. ОТНОСНО: Искане от административния ръководител – председател на Районен съд – Кюстендил за отпускане на средства за закупуване на 4 бр. смесители за звукозаписна техника за съдебните зали в Районен съд – Кюстендил.

Комисия „Професионална квалификация и
информационни технологии”
Р Е Ш И :

  6.1. Искането от административния ръководител – председател на Районен съд – Кюстендил за отпускане на средства за закупуване на 4 бр. смесители за звукозаписна техника за съдебните зали в Районен съд – Кюстендил на обща стойност 1314,34 лв. с ДДС е целесъобразно. 

6.2. Изпраща решението по т. 6.1., ведно с мотивиран доклад на Комисия „Бюджет и финанси" към Пленума на ВСС, по компетентност.

7. Искане от административния ръководител – председател на Районен съд – Севлиево за отпускане на средства за закупуване на 4 бр. скенери.
 С оглед факта, че средствата вече са заложени в бюджета на Районен съд – Севлиево за 2023 г.,
Комисия „Професионална квалификация и
информационни технологии”
Р Е Ш И :

  7.1. Приема искането от административния ръководител – председател на Районен съд – Севлиево за отпускане на средства за закупуване на 4 бр. скенери, за сведение.

8. Искане от административния ръководител – председател на Районен съд – Горна Оряховица за отпускане на средства за изграждане на три публични и една служебна точка за достъп.

Комисия „Професионална квалификация и
информационни технологии”
Р Е Ш И :

  8.1. Искането от административния ръководител – председател на Районен съд – Горна Оряховица за отпускане на средства за закупуване на 4 бр. безжично мрежово оборудване на обща стойност 882,00 лв. с ДДС е целесъобразно.

8.2. Изпраща решението по т. 8.1., ведно с мотивиран доклад на Комисия „Бюджет и финанси" към Пленума на ВСС, по компетентност.

9. Искане от административния ръководител – председател на Районен съд – Дряново за отпускане на средства за закупуване на компютърна система “NForce” и внедряване на система „jesAPI”.

Комисия „Професионална квалификация и
информационни технологии”
Р Е Ш И :

  9.1. Искането от административния ръководител – председател на Районен съд – Дряново за отпускане на средства за закупуване на компютърна система “NForce” и внедряване на система „jesAPI” на обща стойност 1084,92 лв. с ДДС е целесъобразно. 

9.2. Изпраща решението по т. 9.1., ведно с мотивиран доклад на Комисия „Бюджет и финанси" към Пленума на ВСС, по компетентност.

10. Искане от административния ръководител – председател на Административен съд – Плевен относно нужда от пренасочване на капиталови разходи – техническа обосновка.

Комисия „Професионална квалификация и
информационни технологии”
Р Е Ш И :

  10.1. Искането от административния ръководител – председател на Административен съд – Плевен относно нужда от пренасочване на капиталови разходи – техническа обосновка  по така посочените позиции е целесъобразно. 

10.2. Изпраща решението по т. 10.1., ведно с мотивиран доклад на Комисия „Бюджет и финанси" към Пленума на ВСС, по компетентност.

11. Искане от административния ръководител – председател на Районен съд – Горна Оряховица относно увеличаване на бюджетна сметка за 2023 година, параграф 52-03 „Придобиване на друго оборудване, машини и съоръжения“.

Комисия „Професионална квалификация и
информационни технологии”
Р Е Ш И :

  11.1. Препоръчва на административния ръководител – председател на Районен съд – Горна Оряховица закупуването на телефонна централа да бъде включено в проектобюджета на съда за следващата година.

11.2. Изпраща решението по т. 11.1. на административния ръководител – председател на Районен съд – Горна Оряховица, за сведение.

12. Писмо от главния секретар на Министерство на електронното управление относно предоставяне на достъп до информационната система за одит на информационните ресурси в системата на правосъдието (ИСОИРСП).
Във връзка с необходимостта от своевременно предоставяне на достъп до информационната система за одит на информационните ресурси в системата на правосъдието в рамките на бюджетния процес, на 14.09.2023г. е изпратено писмо до Министерство на правосъдието, поради което

Комисия „Професионална квалификация и
информационни технологии”
Р Е Ш И :

12.1. Приема писмото от главния секретар на Министерство на електронното управление относно предоставяне на достъп до информационната система за одит на информационните ресурси в системата на правосъдието (ИСОИРСП) ведно с изпратеното писмо до Министерство на правосъдието, за сведение.

13. Писмо от председателя на Върховния административен съд във връзка с Единната деловодна информационна система (ЕДИС).

Комисия „Професионална квалификация и
информационни технологии”
Р Е Ш И :

	13.1. Изразява положително становище относно внедряването на Единната деловодна информационна система (ЕДИС) в Административен съд - Стара Загора, Административен съд - Хасково, Административен	съд - Кърджали, Административен съд	- Перник, Административен съд - Кюстендил, Административен съд	- Видин, Административен	съд - Враца, Административен съд - Монтана и Административен съд София-област, считано от 25.09.2023 г.

13.2. Изразява положително становище относно внедряването на Единната деловодна информационна система (ЕДИС) в Административен съд - Велико Търново, Административен съд - Габрово, Административен съд - Добрич, Административен съд - Ловеч, Административен съд - Пловдив, Административен съд - Разград, Административен съд - Русе, Административен съд - Силистра, Административен съд - Търговище и Административен съд - Шумен, считано от 02.01.2024 г.

13.3. Връща предложението на председателя на Върховния административен съд с оглед депозиране пред Пленума на ВСС.

Допълнителни точки:

14. Предложение от Тодор Събчев - директор на дирекция “ИТСС” относно изтичаща гаранционна поддръжка на хардуера, върху който са разположени Единната Информационна Система на Съдилищата (ЕИСС) и Специализираната Информационна Система за Мониторинг и Анализ (СИСМА), закупен по проект BG05SFOP001-3.001-0001-C01/26.08.2016 г. по ОПДУ.

Комисия „Професионална квалификация и
информационни технологии”
Р Е Ш И :
	14.1. Приема предложението на Тодор Събчев – директор на дирекция „Информационни технологии и съдебна статистика“ при администрацията на Висшия съдебен съвет, относно възлагане на външен изпълнител да изготви техническа спецификация за предстояща обществена поръчка с предмет „Извънгаранционна поддръжка на ИТ инфраструктура, в която работи Единната информационна система на съдилищата (ЕИСС) и Специализирана информационна система за мониторинг и анализ (СИСМА), както и други информационни системи на ВСС“. 
	14.2. Изготвената техническа спецификация да бъде внесена в  Комисия ”Професионална квалификация и информационни технологии” към Пленума на ВСС.
	14.3. Предлага на Комисия „Бюджет и финанси“ да одобри разходване на средства в размер на 2500 лв. за сключване на договор от главния секретар на ВСС с външен изпълнител, който да извърши оценка и анализ на минимални изисквания, характеристики и критерии за подбор и да изготви Техническо задание за изпълнение на обществена поръчка с предмет „Извънгаранционна поддръжка на ИТ инфраструктура, в която работи Единната информационна система на съдилищата (ЕИСС) и Специализирана информационна система за мониторинг и анализ (СИСМА), както и други информационни системи на Висшия съдебен съвет“, в това число техническа спецификация и специфичните изисквания/критерии за подбор към изпълнението на поръчката на възложителя съгласно приложимите нормативни актове.
	14.4. Изпраща решението по т. 14. на Комисия „Бюджет и финанси“, ведно с проект на решение.
	14.5. Възлага на директор дирекция „Информационни технологии и съдебна статистика“ да изготви доклад относно срока на гаранционна поддръжка, причини за забава при изготвяне на техническа спецификация и да се посочи съобразен ли е периода за провеждане на процедура, съгласно разпоредбите по Закон за обществените поръчки, предвид нуждата за непрекъсната гаранционна поддръжка на ЕИСС, в срок от 5 /пет/ работни дни. 

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/
ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА: /п/
СВЕТЛАНА БОШНАКОВА: /п/
СЕВДАЛИН МАВРОВ:  /п/